rejauldu/bengali-wikipedia huggingface dataset:
আব্দুল জামিল মোহাম্মদ আলী (১৫ ডিসেম্বর ১৯৫১ – ২ মে ২০২৪) একজন বাংলাদেশী আইনজীবী ছিলেন। তিনি ২০০৫ থেকে ২০০৭ সাল পর্যন্ত বাংলাদেশের দ্বাদশ অ্যাটর্নি জেনারেল হিসাবে দায়িত্ব পালন করেন।    প্রারম্ভিক জীবন  এ, জে, মোহাম্মদ আলী ১৯৫১ সালের ১৫ ডিসেম্বর নওগাঁ জেলায় জন্মগ্রহণ করেন। তার পৈতৃক নিবাস বগুড়ায়। তার বাবা এম. এইচ. খন্দকার ছিলেন বাংলাদেশের প্রথম অ্যাটর্নি জেনারেল।   কর্মজীবন  ১৯৮০ সালে তিনি হাইকোর্টে এবং ১৯৮৫ সালে আপিল বিভাগে অনুশীলনের জন্য তালিকাভুক্ত হন। ২৩ অক্টোবর ২০০১ সালে তিনি অতিরিক্ত অ্যাটর্নি জেনারেল নিযুক্ত হন। ৩০ এপ্রিল ২০০৫ সালে অ্যাটর্নি জেনারেল হিসাবে নিযুক্ত হন। তিনি ২৪ জানুয়ারী ২০০৭ সালে অ্যাটর্নি জেনারেল পদ থেকে পদত্যাগ করেন। এ, জে, মোহাম্মদ আলী সুপ্রিম কোর্ট আইনজীবী সমিতির সভাপতি এবং বাংলাদেশ বার কাউন্সিলের নির্বাহী কমিটির সভাপতি হিসাবে দায়িত্ব পালন করেছেন।  এ, জে, মোহাম্মদ আলী জিয়া অরফানেজ ট্রাস্ট দুর্নীতি মামলায় বাংলাদেশের প্রাক্তন প্রধানমন্ত্রী বেগম খালেদা জিয়ার আইনজীবী হিসাবে দায়িত্ব পালন করেছেন।  তিনি মওদুদ আহমদের আইনজীবীও ছিলেন।    মৃত্যু  আলী ২০২৪ সালে ২ মে সিঙ্গাাপুরের মাউন্ট এলিজাবেথ হাসপাতালে চিকিৎসাধীন অবস্থায় মারা যান।  ৪ মে ধানমন্ডির তাকওয়া মসজিদে ও বাংলাদেশ সুপ্রিম কোর্ট আইনজীবী সমিতি প্রাঙ্গণে জানাজা শেষে তাকে বনানী কবরস্থানে দাফন করা হয়। তার সম্মানে ২০২৪ সালের ৫ মে তারিখে সুপ্রিম কোর্টের সকল বিচারকার্য মুলতুবি রাখা হয়।   তথ্যসূত্র   বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের অ্যাটর্নি জেনারেল বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:২০২৪-এ মৃত্যু বিষয়শ্রেণী:১৯৫১-এ জন্ম বিষয়শ্রেণী:বগুড়া জেলার আইনজীবী বিষয়শ্রেণী:বগুড়া জেলার রাজনীতিবিদ বিষয়শ্রেণী:প্রোস্টেট ক্যান্সারে মৃত্যু বিষয়শ্রেণী:বাংলাদেশে ক্যান্সারে মৃত্যু বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বনানী কবরস্থানে সমাধিস্থ
Usage See WP:DIFFUSE To be used in conjunction with   subcategory – the subcategory (without the prefix "Category:") that has a non-diffusing relationship with the category that this template is placed on. subcategory2/3/4 etc – Further subcategories (up to nine) can be listed in the template to document parents that have multiple non-diffusive subcategories.  Example Single {{Non-diffusing parent category|Best Actor Academy Award winners}}  produces:  Multiple {{Non-diffusing parent category|Scottish long-distance runners|English long-distance runners}}  produces:
ব্রুস আর্দ্রিয়ান এডগার (; জন্ম: ২৩ নভেম্বর, ১৯৫৬) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৮০-এর দশকে নিউজিল্যান্ড ক্রিকেট দলের অন্যতম সদস্য ছিলেন তিনি। দলে ব্রুস এডগার মূলতঃ উইকেট-রক্ষকের দায়িত্ব পালন করেছেন। পাশাপাশি ব্যাটিংয়ে উল্লেখযোগ্য পারদর্শিতা দেখিয়েছেন। তাকে নিউজিল্যান্ডের ক্রিকেটের ইতিহাসে অন্যতম সেরা ব্যাটসম্যান হিসেবে বিবেচনা করা হয়ে থাকে। আন্তর্জাতিক ক্রিকেটে সতীর্থ বামহাতি জন রাইটের সাথে উদ্বোধনী জুটি গড়ে সফলতা পেয়েছেন।   আন্ডারআর্ম বিতর্ক  সমগ্র খেলোয়াড়ী জীবনে তিনি সর্বমোট ৩৯ টেস্ট ও ৬৪ ওডিআইয়ে অংশ নিয়েছেন তিনি। ১ ফেব্রুয়ারি, ১৯৮১ তারিখে আন্ডারআর্ম ঘটনায় তিনি নন-স্ট্রাইকার হিসেবে পিচের অপরপ্রান্তে অবস্থান করছিলেন। মেলবোর্ন ক্রিকেট গ্রাউন্ডে অনুষ্ঠিত বিশ্ব সিরিজ ক্রিকেটের তৃতীয় ফাইনালে অস্ট্রেলিয়ার মুখোমুখি হয় তার দল। স্ট্রাইকিং প্রান্তে ব্রায়ান ম্যাককেচনি তখন চূড়ান্ত বলে ছক্কা হাঁকিয়ে টাইয়ের দিকে দলকে নিয়ে যাবার প্রস্তুতি নিচ্ছিলেন। অস্ট্রেলীয় অধিনায়ক ও বড় ভাই গ্রেগ চ্যাপেলের পরামর্শক্রমে ট্রেভর চ্যাপেল মাঠে বল গড়িয়ে বোলিং করলে ম্যাককেচনি বলটি আটকিয়ে দেন। এরফলে তৎকালীন ক্রিকেটের আইন বর্ণিত নিয়মাবলী অনুসরণ করেও অস্ট্রেলিয়া দলের বিরুদ্ধে নিন্দার ঝড় উঠে। এই অপ্রত্যাশিত ঘটনায় তিনি তখন ১০২* রানে অপরাজিত থেকে মাঠ ছাড়েন। প্রায়শঃই তার এ সেঞ্চুরিকে ‘সর্বকালের সেরা পাশ কাটিয়ে যাওয়া সেঞ্চুরির’ তালিকায় অন্তর্ভুক্ত করা হয়।"‘Most overlooked century-maker’ victim of SSgA overhaul", Investment Magazine, 9 March 2009   খেলোয়াড়ী জীবন  পরের মৌসুমে অকল্যান্ডের ইডেন পার্কে গ্রেগ চ্যাপেলের অস্ট্রেলীয় দলের বিপক্ষে তিনি তার সর্বোচ্চ টেস্ট রান ১৬১ তোলেন। নিউজিল্যান্ড ৫ উইকেটে জয়ী হয় ও ৩-টেস্টের ঐ সিরিজে ১-০ ব্যবধানে এগিয়ে যায়। এ জয়টি অস্ট্রেলিয়ার বিরুদ্ধে নিউজিল্যান্ডের ২য় জয় ছিল। খেলায় তিনি ম্যান অব দ্য ম্যাচের পুরস্কার পান। ক্রাইস্টচার্চের ল্যাঙ্কাস্টার পার্কে অনুষ্ঠিত চূড়ান্ত টেস্টে অস্ট্রেলিয়া ৮ উইকেটের ব্যবধানে জয় পায়। কিন্তু কিউইদের ব্যাটিং গড়ে ৫৫.৬০ নিয়ে ২৭৮ রান তুলে শীর্ষে ছিলেন তিনি।Brittenden & Cameron, pp. 101–102, 119, & 151.   অবসর  ব্যক্তিগত জীবনে পেশাদার হিসাবরক্ষক ছিলেন তিনি। ১৯৮১ সালে হাইড দলের পক্ষে পেশাদার খেলায় অংশ নেন। ঐ মৌসুমে সেন্ট্রাল ল্যাঙ্কাশায়ার লীগ চ্যাম্পিয়নশীপে তার দল শিরোপা লাভ করেছিল। সিডনির গর্ডন গ্রেড ক্রিকেট ক্লাবের সাথেও জড়িত রয়েছেন। ২০১০-১১ মৌসুমে এ.ডব্লিউ. গ্রীনশীল্ড দলকে কোচিং করান তিনি।   তথ্যসূত্র    আরও পড়ুন   Brittenden, Dick and Cameron, Don (1982). Test Series 82, AH and AW Reed Ltd, Wellington and NSW.  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডীয় উইকেট-রক্ষক বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেট কোচ বিষয়শ্রেণী:উইকেট-রক্ষক
জ্যোতি মহাপসেকার (জন্ম আনুমানিক ১৯৫০) হলেন একজন  গ্রন্থাগারিক এবং নাট্যকার।  তিনি স্ত্রী মুক্তি সংগঠনের প্রতিষ্ঠাতা ও সভাপতি হিসেবে তাঁর ভূমিকার জন্য পরিচিত। তিনি নারী শক্তি পুরস্কার জিতেছেন।   জীবন  ১৯৫০ সালের দিকে মহাপসেকরের জন্ম হয়। তাঁর বাবা-মা দুজনেই ছিলেন স্বাধীনতা সংগ্রামী। তাঁর মা দরিদ্রদের জন্য বিদ্যালয় তৈরি করতে সাহায্য করেছিলেন এবং তিনি সেইরকমই দুটি স্কুলে পড়াশোনা করেছিলেন। এরপর কলেজে তিনি প্রাণিবিজ্ঞান ও গ্রন্থাগার বিজ্ঞানে স্নাতক হন এবং পরে তিনি সমাজবিজ্ঞানে স্নাতকোত্তর যোগ্যতা অর্জন করেন।  ১৯৭৫ সালে তিনি এবং ছয়জন মহিলা মিলে স্ত্রী মুক্তি সংগঠন প্রতিষ্ঠা করেন। ১৯৮৩ সালে তিনি মুলগি ঝালি হো (মেয়ে জন্ম নিয়েছে) নামে একটি নাটক লেখেন, যেটি স্ত্রী মুক্তি সংগঠনের উত্থাপিত সমস্যাগুলি নিয়ে কাজ করেছে। এটি প্রথমে মারাঠি ভাষায় অভিনীত হয়েছিল। পরে এটি অন্যান্য ভাষাতেও সঞ্চালিত হয়। নাটকটি বিনোদন দেওয়ার পাশাপাশি নারীর গৌণ মর্যাদার বিষয়টি উত্থাপন করেছিল। কিন্তু এতে শিক্ষার যে বার্তাটি ছিল তা হলো- যদি পরিবর্তন করতে হয়, তবে পদক্ষেপ নেওয়া দরকার।  নাট্যকার হিসেবে জ্যোতি মহাপসেকরের লেখা প্রকাশিত হয়েছে। তিনি আন্তর্জাতিক নারী নাট্যকার নামে পরিচিত একটি সংগঠনে যোগদান করেন। তিনি নিজে একজন সংগঠক ছিলেন এবং ২০০৯ সালের নভেম্বরে মুম্বাইতে সেই বছরের আন্তর্জাতিক যে সভাটির আয়োজন করা হয়েছিল, তিনি তার আয়োজক কমিটিতে ছিলেন।  তিনি একাডেমি অফ আর্কিটেকচারের প্রধান গ্রন্থাগারিক ছিলেন কিন্তু তিনি তাঁর অন্যান্য আগ্রহগুলিতে মনোনিবেশ করার জন্য এখান থেকে অবসর নেন। তিনি স্ত্রী মুক্তি সংগঠনের সভাপতি হন। ২০১৬ সালে আন্তর্জাতিক নারী দিবসে নারী শক্তি পুরস্কার পাওয়ার জন্য জ্যোতি মহাপসেকরকে বেছে নেওয়া হয়েছিল। নতুন দিল্লিতে রাষ্ট্রপতি ভবনে রাষ্ট্রপতি প্রণব মুখার্জি এই পুরস্কার প্রদান করেন। সেদিন আরও ১৪ জন নারী ও সাতটি প্রতিষ্ঠানকে সম্মাননা দেওয়া হয়।   পুরস্কার  তিনি ২০১৬ সালে ল'রিয়েলস উইমেন অফ ওয়ার্থ পুরস্কারের জন্য মনোনীত ছিলেন।   তথ্যসূত্র   বিষয়শ্রেণী:ভারতীয় নাট্যকার বিষয়শ্রেণী:ভারতীয় গ্রন্থাগারিক বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম
থাম্ব|আর্কিমিডিসের সরল যন্ত্র (লিভার) এর নীতি। চিরায়ত পদার্থবিজ্ঞান বা সনাতনী পদার্থবিজ্ঞান হল আধুনিক ও অধিক বিস্তৃত তত্ত্বের আবির্ভাবের পূর্বে প্রচলিত পদার্থবিজ্ঞানের বিভিন্ন তত্ত্বের সম্মিলন। সাধারণত বর্তমানে গৃহীত কোনো তত্ত্ব আধুনিক বলে বিবেচিত হলে, পূর্বে প্রচলিত তত্ত্ব এবং পূর্বের তত্ত্বের উপর ভিত্তি করে নির্মিত নতুন তত্ত্বসমূহ চিরায়ত পদার্থবিজ্ঞানের অন্তর্ভুক্ত বলে বিবেচনা করা হয়। চিরায়ত পদার্থবিজ্ঞানের কিছু শাখা হলো বলবিজ্ঞান, শব্দবিজ্ঞান, তাপ ও তাপগতি বিজ্ঞান, বিদ্যুৎ ও চৌম্বক বিজ্ঞান এবং আলোক বিজ্ঞান।  আধুনিক পদার্থবিজ্ঞানের ধারণাসমূহ বেশ জটিল হওয়ায় কোনো ঘটনা ব্যাখায় প্রায়ই চিরায়ত পদার্থবিজ্ঞানের সাহায্য নেওয়া হয়। অধিকাংশ সময়ই চিরায়ত পদার্থবিজ্ঞান বলতে ১৯০০ শতকের পূর্বে প্রচলিত পদার্থবিজ্ঞানকে নির্দেশ করা হয়। অপরদিকে, আধুনিক পদার্থবিজ্ঞান বলতে ১৯০০ শতকের পরের পদার্থবিজ্ঞানকে নির্দেশ করা হয় যেখানে আপেক্ষিকতার তত্ত্ব এবং কোয়ান্টাম বলবিদ্যা ব্যবহার করা হয়।   সংক্ষিপ্ত বর্ণনা    আধুনিক পদার্থবিজ্ঞানের সাথে তুলনা    আরও দেখুন    আধুনিক পদার্থবিজ্ঞান   তথ্যসূত্র   বিষয়শ্রেণী:চিরায়ত পদার্থবিজ্ঞান বিষয়শ্রেণী:পদার্থবিজ্ঞানের ইতিহাস বিষয়শ্রেণী:পদার্থবিজ্ঞানের দর্শন
২৭৪৩০১ উইকিপিডিয়া (প্রাথমিক নাম ) হলো ভেস্টা পরিবারের একটি উপগ্রহ, যেটি প্রায়  ব্যাসার্ধ বিশিষ্ট। এটি ২০০৮ সালের ২৫ আগস্ট উত্তর ইউক্রেনের আন্দ্রুশিভকা মহাকাশ পর্যবেক্ষণ কেন্দ্রের পর্যবেক্ষকরা আবিষ্কার করেন। ২০১৩ সালের জানুয়ারিতে গ্রহাণুটি উইকিপিডিয়ার নামে নামকরণ করা হয়।   আবিষ্কার   উইকিপিডিয়া ইউক্রেনের একমাত্র বেসরকারি মহাকাশ কেন্দ্র আন্দ্রুশিভকা মহাকাশ পর্যবেক্ষণ কেন্দ্রে আবিষ্কৃত হয়। ২০০৩ সালে মহাকাশ পর্যবেক্ষণ কেন্দ্রটি প্রায় ৯০ টি গ্রহাণু আবিষ্কার করেছে। এটা ২০০৮ সালের ২৫ আগস্ট ২২:৪৭ ইউটিসিতে প্রথমবারের মত পর্যবেক্ষিত হয়। এটা পরের রাতেও পর্যবেক্ষিত হয় এবং এর প্রাথমিক নাম দেওয়া হয়  । ৬ সেপ্টেম্বর পুনরায় পর্যবেক্ষণের পর আন্দ্রুশিভকা মহাকাশ গবেষণা কেন্দ্রের পর্যবেক্ষকেরা গ্রহাণুটি সংবলিত হিসেব নিকেশ করতে বসেন। এটা পরে দেখা যায় যে, পূর্বেই  এবং  নামে পূর্বে ফ্রান্স ও যুক্তরাষ্ট্রের মহাকাশ গবেষণা কেন্দ্রে পর্যবেক্ষিত হয়েছিল।  ২০১১ সালের এপ্রিল মাসের ১৮ তারিখে উইকিপিডিয়া পরিচিতি মান ২৭৪৩০১ লাভ করে।   বৈশিষ্ট্য ও কক্ষপথ  উইকিপিডিয়া ভেস্টা পরিবারের সদস্য, যা গ্রহাণু বেষ্টনীর অন্যতম বৃহৎ গ্রহাণু পরিবার। উইকিপিডিয়া ২৭৪৩০১ গ্রহাণুটি ২১৭৯১ ম্যাটউইগম্যান গ্রহাণুর নিকটে অবস্থিত।  উইকিপিডিয়া অভ্যন্তরীণ গ্রহাণু বেষ্টনীতে তিন-চার হাজার লক্ষ কিলোমিটার দূর থেকে ৩ বছর ৮ মাসে (১,৩৪২ দিন) সূর্যকে প্রদক্ষিণ করে। এর উৎকেন্দ্রিকতা প্রায় ০.১৫ এবং কক্ষীয় নতি প্রায় ৭°।  গ্রহাণুটির অবজার্ভেশন আর্ক আনুষ্ঠানিকভাবে আবিষ্কারের ১১ বছর পূর্বে ১৯৯৭ সালের সেপ্টেম্বরে ফ্রান্সে পর্যবেক্ষণের মাধ্যমে শুরু হয়েছিল।  নামকরণ গ্রহাণু-ধূমকেতু নামকরণ কমিটি ২০১৪ সালের ২৭ জানুয়ারিতে গ্রহাণুটিকে উইকিপিডিয়ার নামে নামকরণ করার কথা গ্রহাণু বিজ্ঞপ্তির মাধ্যমে প্রকাশ করে। নামটির প্রস্তাবক ছিলেন আন্দ্রি মাখুলা, যিনি উইকিমিডিয়া ইউক্রেনের সাথে যুক্ত ছিলেন। নামটি আন্দ্রুশিভকা মহাকাশ গবেষণা কেন্দ্রের মালিক ইউরি ইভাশ্চেঙ্কো গ্রহাণু-ধূমকেতু নামকরণ কমিটির কাছে পেশ করেন। সেখানে বলা হয়েছিল:   তথ্যসূত্র      বহিঃসংযোগ   Discovery Circumstances: Numbered Minor Planets (270001)-(275000), মাইনর প্লানেট সেন্টার  Dictionary of Minor Planet Names, গুগল বুকস  বিষয়শ্রেণী:উইকিপিডিয়া বিষয়শ্রেণী:নামকরণ করা গ্রহাণু বিষয়শ্রেণী:২০০৮-এ আবিষ্কৃত জ্যোতির্বৈজ্ঞানিক বস্তু
জ্যানেট হিটলি ব্লান্ট (১৮৫৯-১৯৫০) একজন ব্রিটিশ লোকসাহিত্যিক ছিলেন ।  তিনি ছিলেন ব্রিটিশ জেনারেল চার্লস হ্যারিস ব্লান্টের কন্যা। তিনি তার প্রথম ত্রিশ বছর ভারতে কাটিয়েছিলেন। এরপর তিনি অক্সফোর্ডশায়ারের অ্যাডারবেরিতে চলে আসেন। সেখানে তিনি স্থানীয় লোক সংস্কৃতির প্রতি আগ্রহী হন। লোককথায় তার প্রধান অবদান হল অ্যাডারবেরির লোক সংগীত এবং নৃত্য, বিশেষত মরিস নৃত্য সংরক্ষণ করা। ১৯শ শতকের শুরুতে মরিস নৃত্য অঞ্চলটিতে প্রচলিত ছিল। কিন্তু ১৮৮০ এর শেষ নাগাদ এটি বিলুপ্ত হয়ে যায়। ১৯১৬ এবং ১৯১৮ সালে জ্যানেট ব্লান্ট এবং সেসিল শার্পের নেওয়া বিস্তৃত তথ্যগুলির মাধ্যমে, ১৯৭৪ সালে এটি পুনরুজ্জীবিত হয়।  অ্যাডারবেরি গ্রাম প্রতি বছর তাদের বার্ষিক মরিস উৎসবের অংশ হিসেবে জ্যানেট ব্লান্টকে স্মরণ করে এবং ২০০৯ সালে অ্যাডারবেরির লে হল প্লেসে একটি নীল প্ল্যাক স্থাপন করা হয়। গ্রন্থপঞ্জি  ফক্সওরথি, টনি। ফোর্টি লং মাইলস: টুয়েন্টি-থ্রি ইংলিশ ফোক সংস ফ্রম দ্য কালেকশন অব জ্যানেট হিটলি ব্লান্ট। লন্ডন: গ্যালিয়ার্ড-ইএফডিএসএস, ১৯৭৬।  পিকেরিং, মাইকেল। ভিলেজ সঙ অ্যান্ড কালচার: এ স্টাডি বেইসড অন দ্য ব্লান্ট কালেকশন অব সঙ ফ্রম অ্যাডারবেরি, নর্থ অক্সফোর্ডশায়ার। লন্ডন: ক্রুম হেলম, ১৯৮২।   তথ্যসূত্র    বহির্সংযোগ    ইংলিশ ফোক ডান্স প্রকল্প  মরিস মেডিটেশন  ভন উইলিয়ামস মেমোরিয়াল লাইব্রেরি অব দ্য ইংলিশ ফোক ডান্স অ্যান্ড সং সোসাইটি (EFDSS)  বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:১৮৫৯-এ জন্ম বিষয়শ্রেণী:১৯৫০-এ মৃত্যু
বাখুন্ডা রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি রেলওয়ে স্টেশন।  ইতিহাস রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের  পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত  পুননির্মাণ কাজ শেষ হয় ২০১৯ সালে। ফরিদপুর-ভাঙ্গা রেললাইনের স্টেশন হিসেবে বাখুন্ডা রেলওয়ে স্টেশন তৈরি করা হয়।  পরিষেবা বাখুন্ডা রেলওয়ে স্টেশন দিয়ে রাজবাড়ী এক্সপ্রেস চলাচল করে।  তথ্যসূত্র  বিষয়শ্রেণী:ফরিদপুর জেলার রেলওয়ে স্টেশন
পতন () ভারতের ছত্তিসগড় রাজ্যের দুর্গ জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮০ মিটার (৯১৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পতন শহরের জনসংখ্যা হল ৮৬৯৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে পতন এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর en:Patan
ডা.রাজেন্দ্রচন্দ্র দত্ত, সংক্ষেপে ডা. রাজেন্দ্র দত্ত   () (অক্টোবর, ১৮১৮ - ৫ জুন, ১৮৮৯) ভারতবর্ষে হোমিওপ্যাথিক চিকিৎসার প্রথম প্রচারক এবং  বাংলায় হোমিওপ্যাথিক চিকিৎসার প্রসারে তার দান ছিল অবিস্মরণীয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৪৪,   জন্ম ও শিক্ষা জীবন রাজেন্দ্রচন্দ্রের জন্ম ১৮১৮ খ্রিস্টাব্দের  অক্টোবর মাসে কলকাতার বহুবাজারের (বর্তমানে ওয়েলিংটন স্কোয়ার) বিখ্যাত অক্রুর দত্ত পরিবারে। তবে এই দত্ত পরিবারের আদি নিবাস ছিল হুগলি জেলার সোনাটিকরি গ্রামে।  রাজেন্দ্র অক্রুর দত্তের প্রপ্রৌত্র ছিলেন। অল্প বয়সে তার পিতৃবিয়োগ হলে তিনি তার কাকা দুর্গাচরণের কাছেই প্রতিপালিত হন।  পড়াশোনা কলকাতার  হিন্দু কলেজে। এখানে তার সহপাঠী ছিলেন প্রখ্যাত ভারতীয় শিক্ষাবিদ ও পণ্ডিত রামতনু লাহিড়ী। ছাত্রাবস্থায় ডিরোজিওর প্রভাবাধীনে মূর্তিপূজার বিরোধী হয়ে ওঠেন। এরপর কলকাতা মেডিক্যাল কলেজে কিছুদিন পড়াশোনা করেন।  কর্মজীবন ডা. দুর্গাচরণ বন্দ্যোপাধ্যায়ের সহায়তায় প্রথমে নিজের বাড়িতে রাজেন্দ্রচন্দ্র দাতব্য অ্যালোপ্যাথিক ডিসপেন্সারি খোলেন। কিন্তু পরবর্তীতে হোমিওপ্যাথিক চিকিৎসা শুরু করেন। ১৮৬১ খ্রিস্টাব্দে এই চিকিৎসায় বেশ খ্যাতি অর্জন করেন। তিনি কয়েকটি কঠিন রোগের হোমিওপ্যাথিক চিকিৎসার ফলাফল সম্পর্কে তৎকালীন প্রখ্যাত অ্যালোপ্যাথিক চিকিৎসক ডা. মহেন্দ্রলাল সরকারকে দেখান। মহেন্দ্রলালের ধ্যানধারণা আমূল পরিবর্তন হয়, শেষে রাজেন্দ্রচন্দ্রের উপদেশে মহেন্দ্রলাল সরকার অ্যালোপ্যাথিক চিকিৎসা ছেড়ে হোমিওপ্যাথিক পদ্ধতিতে চিকিৎসা শুরু করেন। দেশে প্রথম হোমিওপ্যাথিক হাসপাতাল ও দাতব্য চিকিৎসালয়ের পত্তন করেন তিনি। তিনি বহু হোমিও ব্যবসায়-প্রতিষ্ঠানের সঙ্গে যুক্ত ছিলেন। পেশায় ও ব্যবসায় অর্জিত অর্থের অধিকাংশ দরিদ্রদের সেবায়, শিক্ষাবিস্তারে এবং নিজের একটি প্রথম শ্রেণির লাইব্রেরি গঠনে ব্যয় করেছেন। ১৮৫৩ খ্রিস্টাব্দে কলকাতায় মেট্রোপলিটন ইনস্টিটিউটশন স্থাপনে তিনি রাধাকান্ত দেব, দেবেন্দ্রনাথ ঠাকুর, আশুতোষ দেব প্রমুখের অন্যতম সহযোগী ছিলেন। এছাড়া তিনি দেশীয় শিল্প-প্রতিষ্ঠায় বিশেষ আগ্রহী ছিলেন।  ব্রিটিশ ইন্ডিয়ান অ্যাসোসিয়েশন ও ভারতীয় জাতীয় কংগ্রেস প্রতিষ্ঠার তিনি অন্যতম উদ্যোক্তা ছিলেন।  মৃত্যু ডা. রাজেন্দ্রচন্দ্র দত্ত ১৮৮৯ খ্রিস্টাব্দের ৫ জুন কলকাতায় পরলোক গমন করেন।  তথ্যসূত্র   বিষয়শ্রেণী:১৮১৮-এ জন্ম বিষয়শ্রেণী:১৮৮৯-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি চিকিৎসক বিষয়শ্রেণী:ভারতীয় চিকিৎসক বিষয়শ্রেণী:বাঙালি সমাজসেবক
ইস্তাম্বুল বাশাকশেহির ফুতবল কুলুবু (, ; এছাড়াও ইস্তাম্বুল বাশাকশেহির এফকে অথবা শুধুমাত্র ইস্তাম্বুল বাশাকশেহির নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৯০ সালে প্রতিষ্ঠিত হয়েছে। ইস্তাম্বুল বাশাকশেহির এফকে তাদের সকল হোম ম্যাচ ইস্তাম্বুলের ফাতিহ তেরিম স্টেডিয়ামে খেলে থাকে; যার ধারণক্ষমতা হচ্ছে ১৭,১৫৬। বর্তমানে এই ক্লাবের ম্যানেজারের দায়িত্ব পালন করছেন ওকান বুরুক এবং সভাপতির দায়িত্ব পালন করছেন গোকসেল গুমুশদায়। তুর্কি রক্ষণভাগের খেলোয়াড় মাহমুত তেকদেমির এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ইস্তাম্বুল বাশাকশেহির এফকে এপর্যন্ত ২টি শিরোপা জয়লাভ করেছে; যার মধ্যে ১টি ১. লিগ এবং ১টি ২. লিগ শিরোপা রয়েছে।   অর্জন   ঘরোয়া   সুপার লিগ  রানার-আপ: ২০১৬–১৭, ২০১৮–১৯  তুর্কি কাপ  রানার-আপ: ২০১০–১১, ২০১৬–১৭  ১. লিগ  চ্যাম্পিয়ন: ২০১৩–১৪  ২. লিগ  চ্যাম্পিয়ন: ১৯৯২–৯৩, ১৯৯৬–৯৭   তথ্যসূত্র    বহিঃসংযোগ        বিষয়শ্রেণী:সুপার লিগের ক্লাব বিষয়শ্রেণী:তুরস্কের ফুটবল ক্লাব বিষয়শ্রেণী:১৯৯০-এ তুরস্কে প্রতিষ্ঠিত বিষয়শ্রেণী:১৯৯০-এ প্রতিষ্ঠিত ফুটবল ক্লাব
ফাতেমা জিন্নাহ মেডিকেল বিশ্ববিদ্যালয় (), ফাতেমা জিন্নাহর নামে নামকরণ করা হয়, এটি পাঞ্জাবের লাহোর শহরে অবস্থিত একটি মেডিকেল বিশ্ববিদ্যালয় । ফাতিমা জিন্নাহ মেডিক্যাল ইউনিভার্সিটির সাথে সংশ্লিষ্ট শিক্ষাদানকারী হাসপাতাল স্যার গঙ্গা রাম হাসপাতাল, একটি মেডিক্যাল প্রতিষ্ঠান যা মহিলা ডাক্তার ও স্নাতকোত্তর শিক্ষার্থীদের শিক্ষা ও প্রশিক্ষণ প্রদান করে এবং বিশেষ করে লাহোর এবং দেশের নাগরিকদের চিকিৎসা ও স্বাস্থ্যসেবা প্রদান করে থাকে । মহিলা জনসংখ্যায় দেশে এটি এখন একটি তৃতীয় স্বাস্থ্যসেবা ইউনিট।    স্যার গঙ্গা রাম হাসপাতাল ১৯২১ সালে লাহোরে দার্শনিক স্যার গঙ্গা রাম প্রতিষ্ঠা করেন, যিনি হাসপাতালের জন্য জমি দান করেন । চিকিৎসা এবং স্বাস্থ্যসেবা পরিষেবাগুলির  ক্রমবর্ধমান চাহিদা মোকাবেলা করার জন্য হাসপাতালটি ১৯৪৩ সালে তার বর্তমান অবস্থানে স্থানান্তর করা হয়েছিল।  ৩০ শে জুন, ২০১৫ তারিখে পাকিস্তান স্বাস্থ্য অধিদপ্তরের মেডিকেল কলেজ থেকে মেডিক্যাল  বিশ্ববিদ্যালয়ে রুপান্তর করে এবং বর্তমান নীতিটি বিশ্ববিদ্যালয়ের উপাচার্যের পদ তৈরি হয়।   ইতিহাস  ১৯৪৬ সালে স্যার গঙ্গা রামের পরিবারের সদস্যরা বালাক রাম মেডিকেল কলেজ নামে স্যার গঙ্গা রামের পুত্রের নামকরণ করে একটি মেডিকেল কলেজ চালু করেন। ১৯৪৭ সালে স্বাধীনতার পর, কলেজটি বন্ধ হয়ে যায় এবং তার প্রাঙ্গণটি পরিত্যক্ত হয়ে পড়ে । তবে, মেডিক্যাল পেশাজীবী প্রফেসর সুজাত আলী তার সহকর্মীদের সহায়তায় মহিলা ডাক্তারদের শিক্ষার জন্য ওই একই স্থানে একটি মেডিক্যাল প্রতিষ্ঠান স্থাপনের ধারণাটি উদ্ভাবন করেছিলেন। এই উদ্দেশ্য নিয়ে প্রফেসর সুজাত আলীর দল কায়দ-ই-আজম মুহম্মদ আলী জিন্নাহকে তার বোনের মোহস্তম্মা ফাতেমা জিন্নাহের  নামকরণের জন্য অনুরোধ জানায়। ক্যয়েড তার নাম ব্যবহারের অনুমোদন দেন । ফাতেমা জিন্নাহ মেডিকেল কলেজ ফর উইমেন, লাহোর অক্টোবর ১৯৪৮ সালে ৩৯ জন শিক্ষার্থীর প্রথম ব্যাচের ভর্তি কার্যক্রম শুরু করেন । এবং ১৯৪৯ সালের মার্চ মাসে পাকিস্তানি প্রধানমন্ত্রী খাজা নাজিম উদ্দিন আনুষ্ঠানিক উদ্‌বোধন করেন।   গঙ্গা রাম হাসপাতাল  লাহোর (শাহরা-ই-কায়দ-ইয়াজম) এবং পাঞ্জাব আসনের প্রধান ধমনী নিকটবর্তী শহরের প্রাণকেন্দ্রে অবস্থিত স্যার গঙ্গা রাম হাসপাতাল, এফজেএমইউ এর শিক্ষণ হাসপাতাল এটি । ঘনবসতিপূর্ণ এলাকা  ঘিরে হাসপাতালটি শহরটির পশ্চিম ও দক্ষিণ অংশে তাদের সেবা সরবরাহ করে । বিশেষত লাহোরের সন্নিহিত জেলায় সেবা প্রদান করে। হাসপাতালের রোগী ধারণক্ষমতা ৭০০, তবে গড় সংখ্যা প্রায় ৮০০ছড়িয়ে পড়েছে ।   প্রবেশিকা  ফাতেমা জিন্নাহ মেডিকেল বিশ্ববিদ্যালয় প্রতি বছর ২৫০ জন শিক্ষার্থীকে ভর্তি করে। ৫০% আসন ফেডারেল সরকারের জন্য সংরক্ষিত এবং সিন্ধ, কেপি কে, বেলুচিস্তান, ফাতা, পাটা, এজে কে এবং উত্তরাঞ্চলের শিক্ষার্থীদের এই আসনগুলোতে ভর্তি হয়। ২৩ টি আসন বন্ধুত্বপূর্ণ ও ইসলামী দেশগুলোর জন্য পিটিএপি (পাকিস্তান টেকনিক্যাল অ্যাসিসট্যান্স প্রোগ্রাম) হিসাবে সংরক্ষিত।  ফাতেমা জিন্নাহ মেডিক্যাল ইউনিভার্সিটিও জে কেএএটি (যৌথ কেন্দ্রীয় ভর্তি পরীক্ষা) পরিচালনা করে থাকে ।  উত্তর আমেরিকায় এখানের প্রাক্তন ছাত্রদের একটি শক্তিশালী উপস্থিতি রয়েছে। এর প্রাক্তন ছাত্রদের উত্তর আমেরিকা উইং বার্ষিক সভার আয়োজন করে । এবং ছাত্র, গবেষক এবং ফ্যাকাল্টি সাহায্য প্রকল্পের মধ্যে নিযুক্ত করা হয়।   অধিভুক্ত  এটি পাকিস্তানের প্রাচীনতম মেডিকেল ডিগ্রি প্রদানের একটি প্রতিষ্ঠান - পাঞ্জাব বিশ্ববিদ্যালয় থেকে এই অনুমোদন দেয়া হয় । এবং এটি পাকিস্তান মেডিকেল অ্যান্ড ডেন্টাল কাউন্সিল এবং কলেজ অব ফিজিসিয়ানস এবং সার্জনস পাকিস্তান কর্তৃক স্বীকৃত।     তথ্যসূত্র   বিষয়শ্রেণী:সরকারি মেডিকেল বিশ্ববিদ্যালয় বিষয়শ্রেণী:লাহোরের বিশ্ববিদ্যালয় ও কলেজ
thumb|খ্রীষ্টীয় ক্রুশ চিহ্ন thumb|বিশ্বে খ্রীষ্টান জনসংখ্যার শতকরা হার খ্রিস্টান বলতে খ্রিস্টধর্মাবলম্বীদের বোঝায়। খ্রিস্টধর্ম একটি একেশ্বরবাদী আব্রাহামীয় ধর্ম যার মূল ভিত্তি নসরতীয় যিশুর জীবন ও শিক্ষা। খ্রিস্টানরা যিশুকে আদি বাইবেল/হিব্রু বাইবেল কথিত মশীহ (গ্রিক শব্দ থেকে ব্যুৎপন্ন খ্রিস্ট) এবং ঈশ্বরপুত্র মনে করেন।"BBC — Religion & Ethics — Christianity at a glance", BBC বিশেষণ হিসেবে "খ্রিস্টান" শব্দটির অর্থ "খ্রিস্টধর্ম সম্বন্ধীয়"; আবার প্রবাদ অর্থে এই শব্দটির অর্থ "যা কিছু মহান, শুভ ও খ্রিস্ট-প্রতিম"।  গ্রিক শব্দ  (christianos; অর্থ, "খ্রিস্টের অনুগামী") কথাটি এসেছে  (christos; অর্থ, "তৈলাভিষিক্ত ব্যক্তি") শব্দটি থেকে। শেষোক্ত শব্দটির সঙ্গে একটি লাতিন বিশেষণমূলক অনুসর্গ যুক্ত হয়ে এই শব্দটি এসেছে। গ্রিক সেপ্টুজেইন্ট-এ christos শব্দটি হিব্রু מָשִׁיחַ (, মাশিয়াহ, অর্থ "[যিনি] তৈলাভিষিক্ত") শব্দের অনুবাদে ব্যবহৃত হয়েছে।Messiah at Etymology Online ফরাসি 'Chrétien', স্প্যানিশ 'Cristiano' বা ইংরেজি 'Christian' ইত্যাদি ইউরোপীয় নামগুলিও গ্রিক ভাষা থেকেই গৃহীত হয়েছে।   আরও দেখুন   খ্রিস্টরাজ্য  খ্রিস্টান চার্চ  সিম্পল চার্চ  খ্রিস্টধর্মে ধর্মান্তরণ  খ্রিস্টানদের তালিকা  রাইস খ্রিস্টান, যিনি পার্থিব সুবিধা আদায়ের জন্য নিজেকে খ্রিস্টান বলে উল্লেখ করেন।   তথ্যসূত্র   বিষয়শ্রেণী:খ্রিস্টান বিষয়শ্রেণী:খ্রিস্টীয় শব্দ বিষয়শ্রেণী:নিউ টেস্টামেন্ট গ্রিক শব্দ ও বাক্যাংশ বিষয়শ্রেণী:খ্রিস্টান পরিভাষা বিষয়শ্রেণী:ধর্মীয় পরিচয়
জাম্বিয়া ফুটবল অ্যাসোসিয়েশন (; এছাড়াও সংক্ষেপে এফএজেড নামে পরিচিত) হচ্ছে জাম্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৪ সালে প্রতিষ্ঠিত হয়েছে। এটি প্রতিষ্ঠার ৩৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর জাম্বিয়ার রাজধানী লুসাকায় অবস্থিত।  এই সংস্থাটি জাম্বিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জাম্বিয়া সুপার লীগ, জাম্বীয় কাপ এবং জাম্বীয় চ্যালেঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে জাম্বিয়া ফুটবল অ্যাসোসিয়েশনের সভাপতির দায়িত্ব পালন করছেন অ্যান্ড্রু কামাঙ্গা এবং সাধারণ সম্পাদকের দায়িত্ব পালন করছেন আদ্রিয়ান কাশালা।  কর্মকর্তা   অবস্থান  নাম সভাপতি  অ্যান্ড্রু কামাঙ্গা সহ-সভাপতি  রিচার্ড কাজালা সাধারণ সম্পাদক  আদ্রিয়ান কাশালা কোষাধ্যক্ষ  রিক্স মুয়েম্বা গণমাধ্যম এবং যোগাযোগ পরিচালক  এরিক মুয়াঞ্জা প্রযুক্তিগত পরিচালক  লিসন জুলু ফুটসাল সমন্বয়কারী  জুলিও চিলুবা জাতীয় দলের কোচ (পুরুষ)  মিলুতিন স্রেদোজেভিচ জাতীয় দলের কোচ (নারী)  ব্রুস মুয়াপে রেফারি সমন্বয়কারী  ক্রিস্টিয়ান ওয়েলি চিকুকা  তথ্যসূত্র  বহিঃসংযোগ     ফিফা-এ জাম্বিয়া ফুটবল অ্যাসোসিয়েশন    ক্যাফ-এ জাম্বিয়া ফুটবল অ্যাসোসিয়েশন   বিষয়শ্রেণী:জাম্বিয়া ফুটবল অ্যাসোসিয়েশন বিষয়শ্রেণী:১৯৬৪-এ জাম্বিয়া-এ প্রতিষ্ঠিত বিষয়শ্রেণী:১৯৬৪-এ প্রতিষ্ঠিত ক্রীড়া সংস্থা বিষয়শ্রেণী:জাম্বিয়ার ক্রীড়া নিয়ন্ত্রণ সংস্থা বিষয়শ্রেণী:জাম্বিয়ার ফুটবল পরিচালনা পরিষদ বিষয়শ্রেণী:ক্যাফের সদস্য বিষয়শ্রেণী:জাম্বিয়ায় ফুটবল
right|160px প্রাকৃতিক নির্বাচন এমন একটি প্রক্রিয়া যার মাধ্যমে কোন প্রাণীর বেঁচে থাকার জন্য গুরুত্বপূর্ণ বৈশিষ্ট্যগুলো জনগোষ্ঠীতে সংখ্যাগরিষ্ঠতা লাভ করে। এটি বিবর্তনের অন্যতম চালিকাশক্তি। যেকোন জনগোষ্ঠীতেই প্রাকৃতিকভাবে প্রকরণ উৎপন্ন হয়, এর ফলে কিছু কিছু প্রাণী টিকে থাকতে সমর্থ হয় ও প্রজননে অপেক্ষাকৃত বেশি সফল হয়। প্রজননগত সাফল্য নির্ধারণকারী উপাদানগুলোও গুরুত্বপূর্ণ, যা চার্লস ডারউইন বিস্তারিতভাবে তাঁর যৌন নির্বাচন তত্ত্বে ব্যাখ্যা করেছেন। প্রাকৃতিক নির্বাচন মূলত ফেনোটাইপ বা বাহ্যিক বৈশিষ্ট্যের উপর কাজ করে কিন্তু ফেনোটাইপের জিনতাত্ত্বিক ভিত্তি, যা প্রজননগত সাফল্যের উপর ইতিবাচক প্রভাব ফেলে, জনগোষ্ঠীতে সংখ্যাগরিষ্ঠতা লাভ করবে। এভাবে ক্রমাগত অভিযোজনের ফলে প্রাণীরা তাদের আপন পরিবেশের জন্য বিশেষায়িত হতে হতে এক সময় নতুন প্রজাতিতে রুপান্তরিত হয়। অর্থাৎ, প্রাকৃতিক নির্বাচন এমন একটি প্রক্রিয়া (তবে একমাত্র প্রক্রিয়া নয়) যার মাধ্যমে একটি জনগোষ্ঠী হতে নতুন প্রজাতির উদয় ঘটে। এটি এমন এক ছাকনি যার ভেতর দিয়ে শুধু উপকারী প্রকরণগুলোই গমন করতে পারে। কৃত্রিম নির্বাচনের ক্ষেত্রে মানুষই এই "ছাকনি"-র ভূমিকা পালন করে।  প্রাকৃতিক নির্বাচন আধুনিক জীববিজ্ঞানের অন্যতম ভিত্তি। ডারউইন প্রথম তার অন দি অরিজিন অফ স্পিসিস গ্রন্থে এই শব্দটি প্রবর্তন করেন, যেখানে তিনি একে কৃত্রিম নির্বাচনের (যে প্রক্রিয়ায় মানুষ তার পছন্দের বৈশিষ্ট্য ধারণকারী উদ্ভিদ ও প্রাণীকে বংশবৃদ্ধি করার জন্য নির্বাচন করে) সাথে তুলনা করেছেন। ডারউইনের এই তত্ত্ব প্রবর্তনের সময় বংশগতিবিদ্যা অজানা ছিল। ধ্রুপদী বংশগতিবিদ্যা আর আণবিক বংশগতিবিদ্যার সাথে ডারউইনীয় বিবর্তনের মিলনকে বিবর্তনের আধুনিক সংশ্লেষণ বলে। অভিযোজনমূলক বিবর্তনের প্রাথমিক ব্যাখ্যা এখনও প্রাকৃতিক নির্বাচন। বাকি অংশ পড়ুন...
সিদুলী রেলওয়ে স্টেশন হল আসানসোল রেলওয়ে বিভাগের অন্ডাল-সাঁইথিয়া শাখা লাইনের একটি রেলওয়ে স্টেশন যা সাহেবগঞ্জ লুপ লাইনে আন্ডাল থেকে সাঁইথিয়া পর্যন্ত সংযোগ স্থাপন করে। এটি ভারতীয় রেলওয়ের পূর্ব রেলওয়ে জোনের এখতিয়ারের অধীনে। এটি ভারতের পশ্চিমবঙ্গ রাজ্যের পশ্চিম বর্ধমান জেলার সিদুলিতে খান্দ্রা-সিদুলি রোডের পাশে অবস্থিত।   ইতিহাস   অন্ডাল-সাঁইথিয়া শাখা লাইন ১৯১৩ সালে নির্মিত হয়। সিডুলী রেলওয়ে স্টেশন সহ অন্ডাল-পান্ডবেশ্বর সেকশনের বিদ্যুতায়ন সম্পন্ন হয়েছিল ২০১০-১১ সালে এবং পান্ডবেশ্বর-সাইথিয়া রুট ২০১৬ সালে সম্পন্ন হয়।   তথ্যসূত্র   বিষয়শ্রেণী:পশ্চিম বর্ধমান জেলার রেলওয়ে স্টেশন বিষয়শ্রেণী:আসানসোল রেলওয়ে বিভাগ বিষয়শ্রেণী:১৯১৩-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ